
Referat de aprobare
privind mandatarea domnului Vlăduț Aurel-George pentru a vota în adunarea generală extraordinară a asociatului unic Municipiul Drobeta Turnu Severin, în ființarea a patru puncte de lucru ale Societății Piețe și Târguri  Drobeta SRL 
 

Având în vedere prevederile Legii nr. 31/1990 privind societățile, republicată, cu modificările și completările ulterioare și a prevederilor Ordonanței de urgență nr. 109/2011, actualizată, privind guvernanța corporativă a întreprinderilor publice; 
Luând act de faptul că asociat unic al societății de drept public și interes local Piețe și Târguri Drobeta SRL este Municipiul Drobeta-Turnu Severin;
În contextul în care SC Piețe și Târguri Drobeta SRL și-a manifestat intenția de a îndeplini procedura legală de înființare a unor puncte de lucru în conformitate cu adresa nr. 1222/10.04.2024.
În considerentul Actului constitutiv al societății care subliniază competența Adunării Generale a Asociaților de a stabili printr-o hotărâre extraordinară înființarea de noi sedii secundare, sucursale, filiale, reprezentanțe, agenții situate și în alte localități din țară și străinătate, în conformitate cu legislația în vigoare și cu respectarea obiectului său de activitate, 
 Ținând cont de necesitatea respectării fiscalității în obiectivele administrate de societatea Piețe și Târguri Drobeta SRL;
În temeiul prevederilor art. 136 alin. (1) și alin. (8) coroborat cu art. 139 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
Propun spre analiza, dezbaterea și aprobarea Consiliului Local al Municipiului Drobeta-Turnu Severin a proiectului de hotărâre privind mandatarea domnului Vlăduț Aurel-George pentru a vota în adunarea generală extraordinară a asociatului unic Municipiul Drobeta Turnu Severin, înființarea a patru puncte de lucru ale Societății Piețe și Târguri  Drobeta SRL :
· Târg Comercial Veterani, situat în municipiul Drobeta-Turnu Severin, strada Iuliu Maniu, nr. 36, județul Mehedinți, înscris în CF Drobeta-Turnu Severin nr. 64290, compus din teren în suprafață de 12033 mp, NC/NT 64290 și construcții administrative în suprafață de 153 mp, NC/NT 64290-C1;
· [bookmark: _Hlk163209632]Piața Agroalimentară Crihala situată în municipiul Drobeta-Turnu Severin, strada W. Mărăcineanu nr. 1, județul Mehedinți, dispusă pe un teren în suprafață de 4756 mp, dispusă pe un teren în suprafață de 4756 mp, înscrisă în CF  Drobeta Turnu Severin 71134, având NC/NT 71134, respectiv construcții administrative și social culturale în suprafață construită la sol de 4755,9 mp și suprafață desfășurată de 9511,8 mp având NC/NT 71134 – C1;
· Piața Crișan, situată în municipiul Drobeta-Turnu Severin, strada Crișan, nr. 82D, județul Mehedinți, dispusă pe un teren în suprafață de 447 mp, conform planului topografic în coordonate STEREO 70;
· Piața Schela, situată în municipiul Drobeta-Turnu Severin, Calea Timișoarei, nr. 161, județul Mehedinți, dispusă pe un teren în suprafață de 156 mp, conform planului topografic în coordonate STEREO 70;
În cadrul noilor puncte de lucru ale societății Piețe și Târguri Drobeta SRL se vor desfășura activități specifice comerțului în piețe și târguri, activități care se regăsesc în domeniul de activitate (coduri CAEN) declarat prin actul constitutiv al societății.
În exercitarea atribuțiilor prevăzute la art. 155 alin (1) lit. d) și alin. (5) lit. a) din Codul administrativ, înaintez Consiliului Local al Municipiului Drobeta-Turnu Severin proiectul de hotărâre referitor la aprobarea înființării unor puncte de lucru ale societății Piețe și Târguri Drobeta SRL, cu propunerea aprobării.


Inițiator,
PRIMAR
Marius SCRECIU

